Nummer to på verdensranglisten Jan Ø. Jørgensen spiller i den kommende sæson for Svenstrup Badmintonklub. Den nordjyske verdensstjerne har besluttet at droppe badmintonligaen for at koncentrere sig om de store internationale turneringer, VM og OL. - Vi håber han kommer til at spille et par kampe, og han har lovet os, at han gerne vil hjælpe, hvis det kan lade sig gøre, siger formand for Svenstrup Badmintonklub Jonas Søring til TV2 Nord. Ved siden af de store international turneringer skal Jan Ø. Jørgensen koncentrere sig om sin træning ved elitecentret i Brøndby. Når han så engang imellem får tid, skal han så hjælpe barndomsklubben Svenstrup. - Det bliver nok ikke til mere end nogle enkelte kampe, fortæller Jonas Søring til TV2 Nord.

Opsummering:
Jan Ø. Jørgensen vender hjem for at spille for Svenstrup Badmintonklub.